**-**

****

**Інфармацыйны ліст**

**Навукова-практычны семінар “Ураджэнцы роднага краю”, прысвечаны пісьменнікам-маладнякоўцам**

Запрашаем прыняць ўдзел у **навукова-практычным семінары “Ураджэнцы роднага краю”**, які адбудзецца **3 лютага 2022 года
ў Нацыянальнай бібліятэцы Беларусі.**

Плануецца абмеркаванне наступных пытанняў:

* жыццё і творчая спадчына Алеся Гурло, сябра літаб’яднання “Маладняк”;
* ушанаванне памяці пісьменнікаў-маладнякоўцаў на іх радзіме (музеямі, бібліятэкамі, асобнымі даследчыкамі);
* вынікі дзейнасці апошніх гадоў працы сумеснага праекта “На хвалі часу, у плыні жыцця” (2019–2023).

Для ўдзелу ў семінары ў якасці дакладчыка ці госця неабходна **да 26 студзеня 2022 года** паведаміць пра сябе па электроннай пошце: **oniki@nlb.by** альбо па тэлефонах кантактных асоб.

**Арганізатары мерапрыемства:**

Нацыянальная бібліятэка Беларусі,

Беларускі дзяржаўны архіў-музей літаратуры і мастацтва,

Выдавецкі дом “Звязда” (газета “ЛіМ”),

Дзяржаўны музей гісторыі беларускай літаратуры.

**Час правядзення:** 3 лютага 2022 г., 11.00–14.00.

Мерапрыемства пройдзе ўжывую з трансляцыяй на платформе YouTube. **У сувязі з эпідэміялагічнай сітуацыяй удзел у семінары магчымы ў вочным і завочным фарматах.**

**Мовы семінара:**

беларуская, руская.

Даклад – да 15 хвілін.

**Месца правядзення**:

Нацыянальная бібліятэка Беларусі, Прэс-цэнтр (пам. 308, 3-ці паверх),

Рэспубліка Беларусь, г. Мінск, прасп. Незалежнасці, 116.

*На працягу трох гадоў Нацыянальная бібліятэка Беларусі разам з партнёрамі – Дзяржаўным музеем гісторыі беларускай літаратуры, Беларускім дзяржаўным архівам-музеем літаратуры і мастацтва, Выдавецкім домам “Звязда” (часопісам “Маладосць”, цяпер – газетай “Літаратура і мастацтва”) – працуе над маштабным рэспубліканскім праектам* [*“На хвалі часу, у плыні жыцця”*](https://www.nlb.by/by/infarmatsyynyya-resursy/elektronnyya-infarmatsyynyya-resursy/resursy-natsyyanalnay-bibliyateki-belarusi/virtualnyya-praekty-vysta-ki-i-kalektsyi/virtualnyya-praekty-bibliyateki/virtual/na-khvali-chasu-u-plyni-zhytstsya/?back_url_admin)*, які прымеркаваны да 100-годдзя Усебеларускага літаратурнага аб’яднання паэтаў і пісьменнікаў “Маладняк”.*

*За гэты час было створана 9 віртуальных раздзелаў да юбілеяў маладнякоўцаў:* [*Валерыя Маракова*](https://www.nlb.by/by/infarmatsyynyya-resursy/elektronnyya-infarmatsyynyya-resursy/resursy-natsyyanalnay-bibliyateki-belarusi/virtualnyya-praekty-vysta-ki-i-kalektsyi/virtualnyya-praekty-bibliyateki/virtual/na-khvali-chasu-u-plyni-zhytstsya/common/316381/)*,* [*Адама Бабарэкі*](https://www.nlb.by/by/infarmatsyynyya-resursy/elektronnyya-infarmatsyynyya-resursy/resursy-natsyyanalnay-bibliyateki-belarusi/virtualnyya-praekty-vysta-ki-i-kalektsyi/virtualnyya-praekty-bibliyateki/virtual/na-khvali-chasu-u-plyni-zhytstsya/common/317420/)*,* [*Уладзіміра Хадыкі*](https://www.nlb.by/by/infarmatsyynyya-resursy/elektronnyya-infarmatsyynyya-resursy/resursy-natsyyanalnay-bibliyateki-belarusi/virtualnyya-praekty-vysta-ki-i-kalektsyi/virtualnyya-praekty-bibliyateki/virtual/na-khvali-chasu-u-plyni-zhytstsya/common/341259/)*,* [*Уладзіміра Дубоўкі*](https://www.nlb.by/by/infarmatsyynyya-resursy/elektronnyya-infarmatsyynyya-resursy/resursy-natsyyanalnay-bibliyateki-belarusi/virtualnyya-praekty-vysta-ki-i-kalektsyi/virtualnyya-praekty-bibliyateki/virtual/na-khvali-chasu-u-plyni-zhytstsya/common/346064/)*,* [*Кузьмы Чорнага*](https://www.nlb.by/by/infarmatsyynyya-resursy/elektronnyya-infarmatsyynyya-resursy/resursy-natsyyanalnay-bibliyateki-belarusi/virtualnyya-praekty-vysta-ki-i-kalektsyi/virtualnyya-praekty-bibliyateki/virtual/na-khvali-chasu-u-plyni-zhytstsya/common/351386/)*,* [*Яна Скрыгана*](https://www.nlb.by/by/infarmatsyynyya-resursy/elektronnyya-infarmatsyynyya-resursy/resursy-natsyyanalnay-bibliyateki-belarusi/virtualnyya-praekty-vysta-ki-i-kalektsyi/virtualnyya-praekty-bibliyateki/virtual/na-khvali-chasu-u-plyni-zhytstsya/common/360461/), [*Андрэя Александровіча*](https://www.nlb.by/by/infarmatsyynyya-resursy/elektronnyya-infarmatsyynyya-resursy/resursy-natsyyanalnay-bibliyateki-belarusi/virtualnyya-praekty-vysta-ki-i-kalektsyi/virtualnyya-praekty-bibliyateki/virtual/na-khvali-chasu-u-plyni-zhytstsya/common/369479/)*,* [*Змітрака Бядулі*](https://www.nlb.by/by/infarmatsyynyya-resursy/elektronnyya-infarmatsyynyya-resursy/resursy-natsyyanalnay-bibliyateki-belarusi/virtualnyya-praekty-vysta-ki-i-kalektsyi/virtualnyya-praekty-bibliyateki/virtual/na-khvali-chasu-u-plyni-zhytstsya/common/374451/)*,* [*Міхася Зарэцкага*](https://www.nlb.by/by/infarmatsyynyya-resursy/elektronnyya-infarmatsyynyya-resursy/resursy-natsyyanalnay-bibliyateki-belarusi/virtualnyya-praekty-vysta-ki-i-kalektsyi/virtualnyya-praekty-bibliyateki/virtual/na-khvali-chasu-u-plyni-zhytstsya/common/386843/)*. Падчас мерапрыемства будзе прэзентаваны 10-ты раздзел, прысвечаны* [*Алесю Гурло*](https://www.nlb.by/by/infarmatsyynyya-resursy/elektronnyya-infarmatsyynyya-resursy/resursy-natsyyanalnay-bibliyateki-belarusi/virtualnyya-praekty-vysta-ki-i-kalektsyi/virtualnyya-praekty-bibliyateki/virtual/na-khvali-chasu-u-plyni-zhytstsya/common/393913/)*.*

*Літаратурнае аб’яднанне “Маладняк” адыграла вялікую ролю ў развіцці беларускай літаратуры. З дзейнасці ў гэтай арганізацыі пачыналі творчы шлях многія таленавітыя пісьменнікі БССР, такія як Пятрусь Броўка (1905–1980), Міхась Лінькоў (1899–1975),* [*Уладзімір Дубоўка*](https://www.nlb.by/by/infarmatsyynyya-resursy/elektronnyya-infarmatsyynyya-resursy/resursy-natsyyanalnay-bibliyateki-belarusi/virtualnyya-praekty-vysta-ki-i-kalektsyi/virtualnyya-praekty-bibliyateki/virtual/na-khvali-chasu-u-plyni-zhytstsya/common/346064/) *(1900–1976),* [*Янка Скрыган*](https://www.nlb.by/by/infarmatsyynyya-resursy/elektronnyya-infarmatsyynyya-resursy/resursy-natsyyanalnay-bibliyateki-belarusi/virtualnyya-praekty-vysta-ki-i-kalektsyi/virtualnyya-praekty-bibliyateki/virtual/na-khvali-chasu-u-plyni-zhytstsya/common/360461/) *(1905–1992), Пятро Глебка (1905–1969) і іншыя.*

*Навукова-практычны семінар “Ураджэнцы роднага краю” пакажа ролю і значэнне творчасці пісьменнікаў-маладнякоўцаў у станаўленні беларускай літаратуры. Прымеркаваны семінар да* *Года гістарычнай памяці.*

**Кантакты**:

Лаўрык Таццяна Анатольеўна, загадчыца сектара аналітычнай інфармацыі па культуры і мастацтве інфармацыйна-аналітычнага аддзела,

тэлефон: (8 017) 293 27 19.

Мельнічак Анастасія Андрэеўна, вядучы бібліёграф сектара аналітычнай інфармацыі па культуры і мастацтве інфармацыйна-аналітычнага аддзела,

тэлефон: (8 017) 293 29 69.

Электронная пошта: oniki@nlb.by